16/05/2014 | Administración LocalMunicipal
Corcubión
Aprobación definitiva da Ordenanza de emerxencia social do Concello de Corcubión

O non presentarse reclamacións durante o prazo de exposición o público queda automaticamente elevado a definitivo o Acordo Plenario provisional do Concello de Corcubión de 20.03.2014, no que se aproba o establecemento e Ordenanza da taxa de emerxencia social, cuxo texto íntegro se fai público en cumprimento do artigo 17.4 do Real Decreto Lexislativo 2/2004, de 5 de Marzo, polo que aprobar o Texto Refundido da Lei Reguladora de Facendas Locais. O artigo 25 da Declaración dos Dereitos Humanos afirma que todas as persoas teñen dereito a un nivel de vida adecuado que lles asegure, xunto coa súa familia, a saúde e o benestar, e en especial a alimentación, vestido, vivenda, asistencia médica e os servizos sociais necesarios. A Constitución Española no artigo 9.2, senta as bases dun novo modelo de Estado Social, no que os poderes públicos promoverán o desenvolvemento de accións positivas para que a liberdade e igualdade do individuo sexa real e efectiva, estando obrigados a actuar positivamente a favor das persoas que quedan ou que están en risco de quedar ao marxe da sociedade así como a desenvolver as accións necesarias para acadar dito obxectivo. A sociedade galega actual sufriu importantes cambios nos últimos tempos. En primeiro lugar pola recesión económica que experimenta actualmente a economía do país, e en segundo lugar polos cambios sociais producidos nos últimos anos, atopándonos cun incremento dos movementos migratorios, alto índice de desemprego, progresivas desvantaxes dos grupos de traballadores e traballadoras con menor cualificación o que conleva un importante incremento dos niveis de desigualdade, o cambio no rol familiar das mulleres e a modificación das estruturas familiares especialmente pola desaparición da familia tradicional extensa, precariedade no mercado laboral, un gran avellentamento da poboación, etc… o que se traduce en novos modelos familiares mais vulnerables e que precisan duns servizos públicos que contribúan a acadar unha mellor calidade de vida e reducir as desigualdades que xorden cos movementos e cambios estruturais da sociedade. Neste novo escenario, resulta imprescindible ter en conta aos sectores máis vulnerables e articular procedementos ou mecanismos de intervención que permitan acadar unha igualdade real e efectiva no acceso aos recursos de servizos sociais implantados resultando necesario establecer estratexias diferenciadas co fin de evitar situacións que poñan en risco a exclusión social da poboación. ART.1.- CONCEPTO Considéranse axudas de emerxencia social, para os efectos da presente ordenanza, aquelas prestacións económicas de pagamento único, de carácter extraordinario e finalista, destinadas a resolver ou paliar as situacións de emerxencia social que afectan a persoas ou familias ás que sobreveñan situacións de necesidade ao verse privadas dos medios de vida primarios e imprescindibles. A súa finalidade será dispensar unha atención básica e urxente no momento en que estas situacións de necesidade se produzan. A necesidade de dar resposta económica á emerxencia das situacións pode esixir o pagamento urxente da axuda, xa que de non realizarse inmediatamente pode resultar ineficaz a concesión. Dado que o réxime normativo e as atencións á que respondan as axudas económicas que son obxecto desta ordenanza serán sempre temporais para paliaren necesidades extraordinarias e urxentes das persoas afectadas por unha situación de emerxencia, terán que estar necesariamente enmarcadas nun proceso de intervención social se así o determina o persoal técnico de servizos sociais, no que se inclúa unha análise completa da situación familiar. ART.2.- PERSOAS BENEFICIARIAS 1.- Poderán beneficiarse das axudas de emerxencia social, persoas individuais ou unidades familiares, que reúnan os requisitos esixibles e cumpran o que establece a presente ordenanza. Enténdese por unidade familiar o conxunto de persoas que convivan no mesmo marco físico e que se atopen vinculadas coa solicitante por matrimonio ou por calquera outra forma de relación análoga de afectividade, por adopción, acollemento ou parentesco de consanguinidade ata cuarto grao ou de afinidade ata segundo grao. Maila o anterior, cando nunha mesma unidade de convivencia existan unha ou mais unidades familiares con menores ao seu cargo, por causa de forza maior ou desafiuzamento, considérase que cada unha de elas constitúen unha unidade familiar independente.2.- Nunha unidade familiar un dos seus membros terá a condición de persoa beneficiaria das axudas, aínda que se outorguen en beneficio da unidade familiar. ART.3.- REQUISITOS DAS PERSOAS BENEFICIARIAS a.- Ser maior de idade ou menor emancipado/a. b.- Estar empadroado/a e ter residencia efectiva no Concello de Corcubión cunha antelación mínima e de forma ininterrompida durante ao menos os 6 meses anteriores á data de solicitude. De xeito excepcional poderán ser beneficiarias, os/as emigrantes retornados e inmigrantes que, ao non ter antigüidade, teñan o seu domicilio no Concello de Corcubión e a súa situación de urxencia social faga necesaria esta axuda por atoparse en risco de exclusión, así como as vítimas de violencia de xénero que cambien de domicilio por motivos de seguridade. c.- Non dispor de ingresos suficientes para afrontar os gastos que se deriven da situación de emerxencia social, segundo o que se establece no artigo 6 da presente convocatoria. d.- Aceptar, ser partícipe e cumprir as condicións e os requisitos que figuran no proxecto de intervención individualizado canalizado a través do/a educador/a Social, se é o caso. e.- Estar ao día no cumprimento das obrigas tributarias ou fronte á Seguridade Social e non ter pendente de pagamento ningunha outra débeda coa Administración Pública. ART 4.- RÉXIME DE INCOMPATIBILIDADES 1.- Estas axudas serán incompatibles con calquera outra prestación pública, dereito á percepción económica ou ingreso privado que lles puidese corresponder ás persoas beneficiarias para a mesma finalidade, agás naqueles casos en que sexa considerado oportuno outorgar axudas de maneira complementaria, en virtude da gravidade da situación socioeconómica e familiar reflectida nos informes sociais, sen que a suma de todas elas supere o importe do custo da necesidade a cubrir. ART.5.- OBRIGAS DAS PERSOAS BENEFICIARIAS As persoas beneficiarias das axudas ou, no seu caso, quen as represente legalmente estarán obrigadas ao seguinte: a.- Destinar o importe da prestación económica concedida á finalidade para a que foi outorgada. b.- Permitir e facilitar a labor ás persoas designadas para verificar a situación económica e familiar, sen menoscabo dos dereitos constitucionalmente recoñecidos. c.- Participar e formar parte dun proceso de intervención social que inclúa una valoración e análise completa da situación e se é o caso, aceptar e comprometerse a participar nun proxecto de intervención familiar específico co fin de establecer ou acordar uns obxectivos e un contido para que a persoa beneficiaria, polos seus propios medios, poida superar ou paliar na medida do posible a situación de necesidade que motivou a concesión da subvención. d.- Reintegrar a prestación indebidamente percibida ou que coincida no tempo con outra prestación concedida para a mesma finalidade. Estas obrigas se lle comunicarán á posible persoa beneficiaria no momento de presentar a solicitude e deberá ser asinado pola persoa beneficiaria en proba de telas recibidas. Son de obrigado cumprimento. ART.6.- NIVEIS DE RENDA DA UNIDADE FAMILIAR A renda per-cápita familiar non poderá superar a contía do IPREM (indicador público de renda de efectos múltiples) vixente, nin ser propietario de bens inmobles, vehículos, etc. que indiquen de xeito notorio a existencia de medios materiais suficientes par atender o gasto solicitado, agás a vivenda de uso habitual. Sen prexuízo do establecido na liña anterior, poderán preverse excepcións aos criterios xerais nos casos nos que a problemática principal sexa a desestruturación familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión da prestación, da que en todo caso deberá deixarse constancia no correspondente expediente. ART.7.- DETERMINACIÓN DOS RECURSOS ECONÓMICOS Para determinar os ingresos a partir dos cales procede o recoñecemento das axudas, terase en conta os ingresos económicos de toda a unidade familiar. a.- Computaranse como recursos da unidade familiar a totalidade dos ingresos que se obteñan polos conceptos de rendementos de traballo, retribucións, rendas, prestacións ou calquera outro título, nos seis meses anteriores á data da solicitude. Terase en conta a última declaración do imposto sobre a renda das persoas físicas. Cando esta non proceda ou non sexa obrigatorio realizala, acreditaranse os ingresos con certificacións dos organismos correspondentes ou no seu defecto cunha declaración xurada, e certificado negativo da correspondente Delegación Tributaria. b.- Cando se teña calquera dereito persoal e real sobre bens mobles ou inmobles, susceptibles de producir rendementos económicos, terán a consideración de ingresos as rendas daqueles que efectivamente e de conformidade co establecido nas normas reguladoras da renda das persoas físicas con excepción da vivenda de propio uso (vivenda habitual). c.- Para calcular os rendementos de traballo, se terán en conta os rendementos netos da unidade familiar (retribucións dinerarias menos o importe das cotizacións satisfeitas á Seguridade Social e outras cantidades aboadas por dereitos pasivos e mutualidades de carácter obrigatorio). ART.8.- GASTOS SUSCEPTIBLES DE AXUDAS As axudas de emerxencia social recoñécense para ser aplicadas aos gastos extraordinarios polas seguintes situacións de necesidade: A.- Necesidades básicas non cubertas por outros sistemas de protección:. Cobertura de necesidades básicas con carácter xeral: alimentos, vestiario, e demais indispensables para o desenvolvemento da vida diaria. Gastos sanitarios: gastos farmacéuticos e outros de análoga natureza: coidados sanitarios, desprazamentos, próteses, axudas técnicas, etc., sempre que non se poidan cubrir con outros niveis de protección. B.- Axudas de uso e mantemento da vivenda:. Importes pendentes en evitación de desafiuzamento. Equipamento e mobiliario básico. Pequenos arranxos na vivenda habitual. Limpezas e desentullo. Pago de recibos de luz, auga e outros similares ou cos que haxa contraído unha débeda. C.- Atención a menores. Actividades extraescolares. Material e libros escolares. Comedor escolar D.- Trasporte ou gastos derivados da asistencia ou participación en tratamentos de rehabilitación de toxicomanías ou outras dependencias. E.- Violencia de xénero: aloxamento de urxencia, manutención e gastos de desprazamento en casos de violencia de xénero F.- Outros gastos excepcionais, valorados polo persoal técnico municipal de servizos sociais como indispensables para previr a marxinación e favorecer a normalización de individuos e familias ou por situacións de necesidade orixinadas por circunstancias que poñen en perigo a convivencia familiar ou a integración social dos/s beneficiario/s e/ou beneficiaria/s e que non estean comprendidas nos supostos anteriores, nin cubertas por outra prestacións como escolas infantís e centros de día (excepcionalmente), participación en actividades de integración social, así como o seu desprazamento ás mesmas (colonias, campamentos, cursos de formación, cotas de alta en asociacións, etc…) Imposibilidade de atender o endebedamento contraído por algunha das situacións anteriormente descritas … Para calquera dos conceptos mencionados a contía máxima que se poderá conceder ascenderá a 600 € por usuario e ano. Calquera concepto ou importe superior ó previsto, que non se contemple na presente ordenanza e que supoña unha excepcionalidade deberá ser sometido a aprobación previa do Pleno, previo informe técnico favorable. ART.9.- ORZAMENTO A dispoñibilidade orzamentaria destas axudas virá dada polo establecido no orzamento municipal anual, na partida consignada a tal efecto. ART.10.- CONTÍA DAS AXUDAS O importe das axudas modularase atendendo ao concepto concreto da necesidade, á consecución do obxectivo a satisfacer, ao gasto necesario para satisfacela, á situación económica do/a solicitante, etc… A axuda poderá cubrir o gasto total ou parcial da necesidade, cun máximo de 600 € por persoa e ano. Esta circunstancia será avaliada pola traballadora social que o fará constar no informe social. ART.11.- LUGAR E PRAZOS DE PRESENTACIÓN DE SOLICITUDES E DOCUMENTACIÓN As solicitudes xunto coa documentación esixida presentarase no rexistro municipal, segundo o modelo do anexo I. Nela asinarase a autorización e o consentimento de recoller documentos que consten nos servizos municipais. As solicitudes irán dirixidas á Alcaldía do Concello de Corcubión, órgano competente para resolver, coa excepción prevista no artigo 8, cando non sexa un suposto contemplado na presente Ordenanza. O prazo de presentación de solicitudes manterase permanentemente aberto, mais estará suxeito en todo caso á existencia de consignación orzamentaria para facer fronte ao custo das axudas en cada un dos exercicios orzamentarios. Xunto coa solicitude presentarase a seguinte documentación: - Fotocopia do D. N. I. ou da tarxeta de identificación de estranxeiro/a relativa á súa residencia legal en España. - Fotocopia do libro de Familia ou dos documentos acreditativos de acollemento ou tutela. - Fotocopia da Declaración do IRPF do ano corrente ou do anterior dependendo da data da solicitude. No caso de non estar obrigado/a a presentala, unha certificación negativa da Axencia Estatal da Administración tributaria relativa aos membros da unidade familiar maiores de 16 anos. - Certificación actual de haberes emitida pola/s empresa/s ou nóminas. No seu defecto, achegarase unha xustificación de ingresos dos últimos seis meses, da cada un dos compoñentes da unidade familiar maiores de 16 anos, tanto que os seus ingresos teñan carácter regular como irregular. - Certificacións actuais de pensións, de prestacións ou subsidios expedidos polos organismos correspondentes: INEM, Seguridade Social, Xunta de Galicia, de cada un dos compoñentes da unidade familiar. - Informe de vida laboral - Nos casos nos que non se poida acreditar documentalmente os ingresos do núcleo familiar, recadarase a declaración do responsable sobre eles (declaración xurada) - Certificado de discapacidade si é o caso. - No suposto de que a axuda solicitada teña como destino a realización de obras no fogar, esixirase con carácter preceptivo a incorporación no expediente dun informe técnico dos servizos municipais competentes referidos aos aspectos técnicos dela (viabilidade, orzamento, licencias ou permisos correspondentes…) - Resolución do grao de dependencia si é o caso. - Documentos orixinais acreditativos da situación de necesidade que determina a solicitude así como o xustificante do seu custo si é o caso - Orzamento detallado - Nas axudas que impliquen adecuación da vivenda, débese presentar o documento que acredite a propiedade ou alugueiro, e neste suposto a autorización do propietario. - Número de conta bancaria ou documento de pagamento delegado (anexo II) - Declaración responsable de estar ao día no cumprimento das obrigas tributarias e coa Seguridade Social e de non ter pendente de pagamento ningunha outra débeda coa Administración Pública. - Declaración responsable de ingresos de todos os membros que compoñen a unidade familiar maiores de 18 anos por todos os conceptos. ART.12.- TRAMITACIÓN A tramitación destas axudas realizarase dende os Servizos Sociais municipais de atención primaria. O persoal de Servizos Sociais terá en conta a situación da persoa solicitante, o carácter da necesidade e a urxencia da resolución do problema que orixina a demanda de axuda de emerxencia social. ART 13.- PROCEDEMENTO ORDINARIO PARA A CONCESIÓN DAS AXUDAS Tendo en conta o establecido no artigo 1º, a finalidade destas axudas de carácter temporal é para paliar necesidades extraordinarias e urxentes das persoas afectadas por unha situación de emerxencia. Ademais, terán que estar se así se considera necesario incardinadas a un proceso de intervención social, que inclúa unha análise completa da situación individual e familiar. De acordo co exposto, o procedemento para a concesión, que se iniciará no Departamento de Servizos Sociais, é o seguinte: 1.- O procedemento iníciase por instancia da persoa interesada mediante a presentación da solicitude (no modelo oficial do anexo I), no Rexistro Xeral do Concello nos termos e formas nas sinaladas no artigo 11 da presente ordenanza.2.- A traballadora Social, realizará o estudo e valoración da petición e da situación familiar, que necesariamente incluirá a realización da historia familiar, o deseño de intervención social personalizada sé é preciso e o rexistro no Siuss, así como a comprobación da documentación e o requirimento dela, se fose necesario, mediante escrito asinado polo alcalde segundo o modelo do anexo IV. O informe Social do/a traballador/a social elaborarase por escrito, segundo o modelo que figura no anexo V, en que se porá de manifesto, ademais da problemática, da demanda e dos recursos aplicados, se a persoa solicitante cumpre os requisitos sinalados para percibir a axuda solicitada e, no seu caso, a contía.3.- A traballadora Social, poderá, si así o estima necesario, solicitar a incorporación doutros informes, nomeadamente dos/as técnicos/as de servizos sociais, da Policía Local, ou doutros servizos técnicos internos ou externos, que deberán presentarse no prazo máximo de 5 días.4.- O/a Traballador/a Social, unha vez teña o expediente completo, elaborará o informe proposta e o alcalde ditará unha resolución na que se concede ou se denega a axuda económica solicitada.5.- Unha vez resolta notificaráselle á resolución á persoa solicitante. Na notificación deberá constar a aprobación ou a denegación da axuda e no suposto de se aprobar, deberá constar a contía concedida, así como os medios de xustificación de gasto. Pasados 3 meses sen que emitira resolución favorable, enténdese que a solicitude está desestimada.6.- O pagamento á persoa beneficiaria ou á entidade autorizada efectuarase no prazo de un mes dende a data en que se resolva.7.- É necesario presentar a xustificación das axudas segundo o previsto no artigo 14 desta ordenanza. ART.14.- FORMA DE PAGAMENTO E XUSTIFICCIÓN: a) O importe de concesión librarase mediante un único pagamento. b) Efectuarase o pagamento o máis axiña posible, sen que o prazo poida exceder de un mes dende a data de resolución. c) O libramento faráselle directamente á persoa beneficiaria (pagamento directo) ou á persoa ou entidade que esta autorice (pagamento delegado) (anexo II), segundo o aconselle o informe social, e mediante transferencia bancaria. Así mesmo, este informe poderá suxerir que o pagamento da axuda se realice co acompañamento de persoal dos servizos sociais. d) A axuda xustificarase no prazo de un mes dende que se lle notifique a concesión da axuda, e farase mediante facturas ou outros documentos orixinais de valor probatorio equivalente con validez no tráfico xurídico mercantil ou con eficacia administrativa, que deberán ser presentadas no rexistro xeral do Concello de Corcubión. Nos casos de obras de adecuación das vivendas, o prazo pódese ampliar ata os tres meses. ART 15. SEGUIMENTO DAS AXUDAS Serán os servizos sociais municipais os que fagan o seguimento das situacións de necesidade protexida polas axudas de emerxencia, así como o destino que se lles dea. Poderán solicitarlles ás persoas beneficiarias a información ou a documentación necesaria para o exercicio desta función de forma axeitada. ART 16. REINTEGRO E RÉXIME SANCIONADOR Falsear ou ocultar os datos ou os documentos que achegue a persoa beneficiaria da axuda, así como non xustificala total ou parcialmente ou destinala a un fin distinto para a que foi concedida, implicará o reintegro da axuda concedida e percibida indebidamente así como o impedimento dunha nova solicitude segundo se establece na lexislación aplicable na materia. DISPOSICIÓN FINAL A presente Ordenanza Municipal Reguladora da Axudas de Emerxencia Social Municipal para o Concello de Corcubión entrará en vigor unha vez publicado o seu texto íntegro e transcorrido o prazo de 15 días previsto nos artigos 70.2 e 65.2 na lei de Bases de Réxime Local. A persoa solicitante autoriza os Servizos Sociais de atención primaria a recoller os documentos que constaren noutros servizos municipais. De acordo co previsto no artigo 5 da Lei orgánica 15/1999 de protección de datos de carácter persoal, infórmaselle que os datos incluídos nesta solicitude serán rexistrados en ficheiros automatizados que son responsabilidade da entidade local, para xestionar as persoas usuarias con acceso aos ficheiros con datos de carácter persoal, sen que estea prevista ningunha cesión destes datos. Os dereitos de acceder, rectificar, cancelar os datos e de oporse poderanse realizar nos termos previstos na citada lei. Corcubión, de de Asdo.: SR ALCALDE DO CONCELLO DE CORCUBIÓN NOTA: caso de delegar o pagamento a máis de un provedor/a ou empresa, deberá cubrir un modelo para cada un deles. A persoa abaixo asinante recoñece estar informada das obrigas das persoas perceptoras das axudas de emerxencia social, segundo o artigo 5 da Ordenanza municipal reguladora do procedemento de concesión de prestacións de caracter económico para situacións de emerxencia social. As obrigas son as seguintes: a) Destinar o importe das prestacións económicas ás finalidades para as que foi outorgado. b) Permitirlles e facilitarlles o labor ás persoas designadas para verificar a situación económica e familiar, sen menoscabo dos dereitos constitucionalmente recoñecidos. c) Cumprir as condicións que poidan establecerse ou acordarse na concesión das prestacións ao titular para que, polos seus propios medios, poida superar a situación de necesidade da unidade familiar. d) Non exercer a mendicidade, nin inducir a practicala aos membros da unidade familiar. e) Escolarizar os menores ao seu cargo que se atoparen en idade escolar obrigatoria. f) Incluirse, si o departamento o ve recomendable, no programa de Educación Familiar. f) Reintegrar as prestacións indebidamente percibidas ou que coincidan no tempo con outra prestación concedida para a mesma finalidade (sempre e cando o importe recibido supere o gasto para o que se solicita a axuda) Como posible persoa beneficiaria das axudas de emerxencia social, comprométome a cumprilas, e asino o presente documento como proba nese sentido. RECIBIDO E INFORMADO/A Corcubión, de de 20 A persoa beneficiaria ou representante legal Asdo. Tendo en conta a solicitude de emerxencia social que vostede presentou e segundo a Ordenanza municipal reguladora de procedementos de concesión de prestacións de carácter económica para situacións de emerxencia social, deberá achegar a documentación que a seguir se sinala. Ao mesmo tempo informámolo/a de que ten un prazo de 10 días para emendar a documentación, o prazo contará dende o día seguinte de recibir este requirimento. De non achegala, arquivarase o expediente.  Fotocopia do Documento Nacional de Identidade ou da tarxeta de identificación de estranxeiro/a relativa a súa residencia legal en España.  Fotocopia do libro de familia ou dos documentos acreditativos de acollemento ou tutela.  Certificado de empdroamento e de convivencia municipal, conforme a residencia e habitantes.  Fotocopia da declaración do IRPF do ano corrente ou do anterior dependendo da data da solicitude. No caso de non estar obrigado/a a presentala, deberá presentar unha certificación negativa da Axencia Estatal de Administración Tributaria relativa aos membros da unidade familiar maiores de 16 anos.  Certificación actual de haberes emitida pola empresa/s ou nóminas. No seu defecto achegarase unha xustificación dos ingresos dos últimos 6 meses de cada un dos compoñentes da unidade familiar maiores de 16 anos, tanto se os seus ingresos teñan carácter regular como irregular.  As certificacións actuais de pensións, de prestacións ou de subsidios expedidos polos organismos correspondentes (INEM, Seguridade Social, Xunta de Galicia) de cada un dos compoñentes da unidade familiar.  Informe de vida laboral  Declaración responsable dos ingresos económicos de todos os membros que componen a unidade familiar de convivencia.  O certificado de minusvalía de ser o caso.  O informe/certificado médico ou resolución acreditativa da situación de dependencia se é o caso.  Documentos, orixinais, acreditativos da situación de necesidade determinante da solicitude, así como o xustificante do seu custo ou presuposto detallado.  Nas axudas que impliquen adecuación da vivenda, documento que acredite a propiedade ou alugueiro así como a autorización do propietario. Así mesmo é preciso un informe técnico dos servizos municipais competentes referidos aos aspectos técnicos da obra (viavilidade, orzamento, permisos correpondntes…).  Número de conta bancaria ou documento de pagamento delegado (anexo II) Corcubión, de de 20 Asdo.: En relación ao expediente de solicitude de axuda de emerxencia social ao abeiro da Ordenanza municipal reguladora do procedemento de concesión de prestacións de carácter económico para situacións de emerxencia social, que presentou Don/Dona ……………….….………………………….………………………co DNI núm. ………………………. e tendo en conta a documentación que achegou e os datos que constan no departamento de servizos sociais no expediente familiar núm……………………, a traballadora social…………………………………….……………………………………………………. número de colexiada ….………………….……, emite o seguinte informe social: A Unidade familiar está formada polos seguintes membros: Tendo en conta o número de membros, os ingresos da unidade familiar e a renda per cápita, resultante, segundo o sinalado no punto 1 do presente informe, a avaliación da situación económica é a seguinte: Tendo en conta o exposto, a puntuación acada por este concepto é de. puntos.: Ao abeiro do criterio e valoración do persoal de servizos sociais segundo o establecido na Ordenanza municipal reguladora do procedemento de concesión de prestacións de carácter económico por situacións de emerxencia social, o baremo e a avaliación que se fai do expediente de referencia é o seguinte: 1. En relación á tramitación do expediente:  Reúne todos e cada un dos requisitos establecidos nas bases.  Achegou a documentación requirida.  Non achega a documentación esixida  Existe ocultación de datos  Non concorrencia do declarado na solicitude cos datos comprobados.2. No proceso de baremo do expediente de solicitude de axuda de emerxencia social, a puntuación acada foi de. puntos.3. Que existe unha situación de emerxencia social que precisa da axuda solicitada para a súa resolución. Tendo en conta a avaliación da situación de necesidade estimada e reflectida no presente informe, a orientación profesional que se fai para a resolución do expediente é a seguinte: 1. En relación a axuda solicitadas procede:  Conceder unha axuda de emerxencia social ao abeiro da devandita ordenanza.  Denegar a solicitude con base ao que reflicte este informe.2. A contía que se considera procedente conceder ascende a _________________ euros 3. Para xustificar o gasto, o procedemento será o seguinte:  Acreditarse polas facturas dos pagamentos e os gastos realizados que deberán cumprir os requisitos regulamentariamente establecidos.  Mediante outros documentos de valor probatorio equivalente con validez no tráfico xurídico mercantil ou con eficacia administrativa. E para que conste para os efectos do disposto na Ordenanza municipal reguladora do procedemento de concesión de prestacións de carácter económico para solicitudes de emerxencia social, e para unir ao expediente de referencia de solicitude de axudas de emerxencia social, asino o presente informe. Corcubión de de 20 Corcubión, 8 de maio de 2014. O Alcalde-Presidente, Francisco J. Lema Fuentes